کارگاہ حیات میں لالہ داغ سامان ہے مرزا غالب غزلیں
کارگاہ ہستی میں لالہ داغ ساماں ہے 
برق خرمن راحت خون گرم دہقاں ہے 
غنچہ تا شگفتن ہا برگ عافیت معلوم 
باوجود دل جمعی خواب گل پریشاں ہے 
ہم سے رنج بیتابی کس طرح اٹھایا جائے 
داغ پشت دست عجز شعلہ خس بہ دنداں ہے 
عشق کے تغافل سے ہرزہ گرد ہے عالم 
روئے شش جہت آفاق پشت چشم زنداں ہے 
حیرت تپیدن ہا خوں بہائے دیدن ہا 
رنگ گل کے پردے میں آئینہ پر افشاں ہے 
وحشت انجمن ہے گل دیکھ لالے کا عالم 
مثل دود مجمر کے داغ بال افشاں ہے 
اے کرم نہ ہو غافل ورنہ ہے اسد بیدل 
بے گھر صدف گویا پشت چشم نیساں ہے